cyanic-selkie/wikianc huggingface dataset:
Լա Ֆերտե Շևրեզի
Տնտեսություն
2010 թվականին 377 մարդկանցից (15—64 տարեկան) 269-ը եղել են առավել ակտիվ տնտեսվարողներ, 108-ը եղել են համեմատաբար ոչ ակտիվ (ակտիվության ցուցանիշը կազմել է 71,4 %, 1999 թվականին եղել է 66,4 %)։ 269 ակտիվ քաղաքացիներից 228-ը աշխատել են տարբեր ձեռնարկություններում (133 տղամարդ և 95 կին), անաշխատունակների թիվը կազմել է 41 մարդ (23 տղամարդ և 18 կին)։ 108 ոչ ակտիվ մարդկանցից 17-ը եղել են կամ աշակերտ կամ էլ ուսանող, 39-ը եղել են թոշակառու, 52-ը եղել է ոչ ակտիվ այլ պատճառներով ։
Կոթող (5-6-րդ դարեր, Հառիճավանք)
Կոթող (Stela), Հայաստանի պատմության թանգարանի հնագիտական հավաքածուի Հայաստանը IV-IX դդ. ցուցասրահում ներկայացվող ցուցանմուշ, ինվենտար համար՝ 1576 ա, բ։
Նկարագրություն
Կոթողն ունի չորս նիստ, որոնց վրա պատկերված են «Երեք մանկունքը հնոցում», պատվանդանին` «Դանիելը` առյուծների գբի մեջ» քրիստոնեական արվեստից հայտնի սյուժեները։ Պատվանդանի հիմնական` արևմտահայաց նիստի կենտրոնում Դանիելի պատկերն է «Օրանտից դիրքով»` ուղիղ կանգնած, վեր բարձրացրած թևերով։ Դանիելի թեման օգտագործվել է  միջնադարի հայկական շատ հուշարձաններում (Աղց, Հառիճ, Փարոս, Ավան, Ագարակ, Օձուն, Աղթամար)։ Դանիելի հագուստները լիզում են երախները բաց երկու առյուծները, որոնց մարմինները պատկերված են հարակից նիստերի ամբողջ մակերեսին։ Դանիելի պատկերի հակադիր նիստի վրա խաչի քանդակն է։ Դանիելը հագին ունի երկար զգեստ` զարդանախշված քղանցքներով ու թևերով, լայն գոտի, թիկնոց, գլխարկ։ Կոթողի հիմնական` արևմտահայաց նիստին պատկերված է Հիսուսը` լուսապսակով, ձախ ձեռքին Ավետարանն է, իսկ աջով օրհնում է։ Հիսուսի ոտքերի տակ քանդակ կա։ Հյուսիսահայաց նիստին իրար վրա կանգնած են երկու մարդկային ֆիգուրաներ, որոնցից ներքևինն ավելի փոքր է, վերևինը` ըստ Գարեգին արք Հովսեփյանի, երեք մանուկներից մեկն է` կիսագնդաձև գլխարկով, աջ ձեռքը կրծքին, երկու մատներն օրհնանքի ժեստով, նույն զգեստավորմամբ, ինչ Դանիելը։ Հարավահայաց նիստին պատկերված է գահին նստած Աստվածամայրը` Հիսուսը գրկին։ Հիսուսը մորուքով է, դիմահայաց, լուսապսակով, ձախ ձեռքում` Սուրբ Գիրքը, աջը` վեր պարզած։ Նրանցից վեր հորիզոնական ակոսազարդեր են, որոնցով հարդարված է նաև կոթողի արևելահայաց նիստի ողջ մակերեսը։
Ծանոթագրություններ
Կատեգորիա:Հայաստանի պատմության թանգարանի նմուշներ
Ավստրիայի խորհրդարան
Ավստրիայի խորհրդարան (Österreichisches Parlament), Ավստրիայի Հանրապետության բարձրագույն օրենսդիր մարմինը, որը բաղկացած է 245 պատգամավորներից ։ Երկպալատ խորհրդարանը բաղկացած է դաշնային և ազգային խորհուրդներից։
Ազգային խորհուրդ կամ նացիոնալռատը բաղկացած է 183 պատգամավորներից, որոնք ընտրվում են համամասնական ընտրակարգով ։ Այլ կերպ անվանվում է «ստորին պալատ»։ Դաշնային խորհրդի կամ բունդեսռատի անդամների թիվը փոփոխական է։ Ներկայումս այն բաղկացած է 62 պատգամավորներից։
Յուրաքանչյուր պատգամավոր ունի վետոյի իրավունք։ Ավստրիայի խորհրդարանի շենքը տեղակայված է մայրաքաղաք Վիեննայում։
Պատմություն
Ավստրիայի խորհրդարանը հիմնադրվել է 1861 թվականին։ 1934-1945 թվականներին խորհրդարան չի գործել և օրենսդիր մարմնին փոխարինել է դաշնային աշխարհաժողովը։
1918 թվականին ձևավորվել է ժամանակավոր ազգային ժողով, որը երկար կյանք չի ունեցել։ 1873 թվականին ազգային ժողովի անդամների ընտրությունը դարձավ ընտրովի, սակայն ընտրելու իրավունք ունեին միայն Ավստրիայի արական սեռի ներկայացուցիչ քաղաքացիները։
1907 թվականին առաջին անգամ կանայք ևս ստացան ընտրական իրավունք։ 1907 թվականին առաջին անգամ Ավստրիայում տեղի ունեցավ համատարած խորհրդարանական ընտրություններ։
1861 թվականին ձևավորվել է Ավստրո-Հունգարիայի կայսրության նոր օրենսդիր մարմինը՝ կայսերական խորհուրդը, որն այլ կերպ անվանվում է ռայխսրաթ։ 1849 թվականին ռայխսրաթը ցրվել է։
1848 թվականին Ավստրո-Հունգարիայի կայսր Ֆերդինանդ I-ը թողարկել է Ավստրիայում միապալատ խորհրդարանի բացման վերաբերյալ հրամանագիր։
Ծանոթագրություններ
Կատեգորիա:Ավստրիայի պետական կառուցվածք
Արագածոտն (գետ)
Արագածոտն, Ղոյթուր, գետ Հայաստանի Արագածոտնի մարզում, Նիգատուն գետի ձախ օժանդակը։ Սկիզբ է առնում Արագած լեռան հարավարևելյան լանջերից և Լուսաղբյուր գյուղում աջից միախառնվում մայր գետին։ Երկարությունը 10 կմ է ։
Ծանոթագրություններ
Կատեգորիա:Նիգատուն գետի վտակներ Կատեգորիա:Արագածոտնի մարզի գետեր
Կիլկիս
Կիլկիս (Κιλκίς (Κιλκίς)), քաղաք Հունաստանում։ Գտնվում է ծովի մակարդակից 274 մ բարձրության վրա, Սալոնիկից 40 կմ հյուսիս և Աթենքից 343 կմ հյուսիս։ Համանուն դիմի վարչական կենտրոնն է։ Բնակչությունը 2011 թվականի մարդահամարի տվյալներով 22,194 մարդ է ։ Տնտեսության հիմնական ճյուղը գյուղատնտեսությունն է, չնայած վերջին շրջանում բուռն զարգացում է ապրում նաև արդյունաբերությունը։ Քաղաքում է գտնվում «Կիլկիս» երկաթուղային կայարանը, որ Սալոնիկ-Ալեքսանդրուպոլիս գծի մեջ է մտնում։ Քաղաքի արևմտյան ծայրամասով է անցնում ազգային 65-րդ ճանապարհը, որ Սալոնիկը կապում է Աքսյուպոլիսին։ Համանուն նոմը ստեղծվել է 1934 թվականին և լուծարվել 2010 թվականին վարչական նոր բաժանման «Կալիկրատիս» ծրագրով։
Անտիկ շրջան
Քաղաքն իր անունը ստացել է մ․ թ․ ա․ 1-ին դարում Կալիկում բնակավայրի անունից։ Կալիկում էր կոչվում կաշվե քարմաղը, որով Գալիկոս գետից ոսկի էին հանում։ Այն գտնվում էր ներկայիս քաղաքի Կոլխիս արվարձանի տեղում, որտեղ կատարվել են հռոմեական ու վաղ քրիստոնեական ժամանակաշրջանի շերտերի պեղումներ ։
Բյուզանդիա
6-րդ դարից հետո այստեղ ինտենսիվորեն բնակություն են հաստատել բուլղարական խմբի հարավային սլավոնները։ Բուլղարական սլավոնները քաղաքն անվանել են Կուկուշ։ 10-րդ դարի սկզբին Կուկուշն անցել է Բուլղարիային։ Նրա շատ բնակիչներ տեղափոխվել են հարավիտալական Կալաբրիա, որն այն ժամանակ մտնում էր Բյուզանդիայի կազմի մեջ։ Նրանք այնտեղ հիմնել են Գալաչանո քաղաքը, որի բնակիչները մինչ օրս հիշում են ծագումով Կալիկոնից լինելը և պահում են իրենց հունական ինքնագիտակցությունն ու ավանդույթները ։
10-րդ դարի ավերածություններից հետո Կալիկոնի եպիսկոպոսությունը փակվել է։ Ներկայիս քաղաքը իր այսօրվա տեղում կառուցվել է 1014 թվականից հետո, երբ կայսր Բարսեղ Բ Բուլղարասպանը ջախջախել է Բուլղարիայի Սամուել Կոմսաձագ արքայի զորքերը։
Օսմանյան տիրապետություն
Կուկուշը 17-րդ դարում կրկին դարձել է գյուղատնտեսական, առևտրային կենտրոն։ Կիլկիսի անունով այն հիշատակվել է հունական եկեղեցական կոդեքսում 1732 թվականին, իսկ սլավոնական Կուկուշ կամ Կուկոշ անուններով՝ 17-րդ դարի առաջին կեսի «Հիլենդարի կոդեքսում» ։ 1830 թվականին այստեղ կառուցվել է Սուրբ Գեորգիոս եկեղեցին։
19-րդ դարում Կուկուշը, որ եղել է Կուկուշի կազայի վարչական կենտրոն, գրեթե ամբողջությամբ բուլղարաբնակ է եղել։ 1878 թվականին Կոստանդնուպոլսում հրատարակված «Ադրիանապոլսի վիլայեթի ժողովրդագրություն» գրքում, որն արտացոլում է ժողովրդագրական պատկերը 1873 թվականի դրությամբ, Կուկուշը հիշատակված է որպես քաղաք՝ 1,170 տնտեսությամբ, որի բնակիչներից 155-ը եղել է մուսուլման, 5,325-ը՝ բուլղարացի և 40-ը՝ գնչու ։
Բուլղարները կազմել են քրիստոնյա բնակչության մեծ մասը, ինչպես 1888 թվականի դեկտեմբերի 8-ի իր հաշվետվության մեջ մատնանշել է Սալոնիկում Բրիտանիայի դեսպան Ջոն Իլաջա Բլանթը (Sir John Elijah Blunt, 1832-1916) ։
1857 թվականին՝ բուլղարական ազգային զարթոնքի ժամանակ, Կուկուշում բացվել է բուլղարական դպրոց, որտեղ դասավանդել է հայտնի մանկավարժ, բանահավաք Դիմիտր Միլադինովը։ Կոստնադնուպոլսի պատրիարքության հունամետ քաղաքականության պատճառով Կուկուշի բուլղար բնակչության զգալի մասն ընդունել է Արևելյան կաթոլիկ եկեղեցիների դավանանքը ։ Քաղաքի բնակչության մյուս մասը մնացել է ուղղափառ և ակտիվ մասնակցություն ունեցել Բուլղարական էկզարխատի կազմավորմանը (1870)։ Քաղաքում եղել է բուլղարական կառավարում, որը 1878 թվականին աջակցել է բուլղարական այլ բնակավայրերի կոչին՝ Մակեդոնիայի կազմի մեջ գտնվող որոշ բնակավայրեր Բուլղարական պետության մեջ ընդգրկելու մասին ։
19-րդ դարի վերջին և 20-րդ դարի սկզբին դեռևս Օսմանյան տիրապետության տակ Մակեդոնիայում սկսվել է պայքար հույն և բուլղար բնակչության միջև՝ շրջանի նկատմամբ վերահսկողության սահմանելու համար, քանի որ պարզ էր, որ Բալկաններում Օսմանյան կայսրությունն առանձին պետությունների է բաժանվելու։ Թուրքական իշխանությունները հաջող ձևով օգտագործել են երկու ազգությունների միջև եղած տարաձայնություններն ու հակասությունները։ Կուկուշը դարձել է բուլղարական կոմիտեների կենտրոն։ Մակեդոնիայի անկախության համար Մակեդոնա-օդրինական հեղափոխական կազմակերպության պայքարում, բացի ուղղափառ բուլղարներից, ներգրավված են եղել նաև Արևելյան կաթոլիկ եկեղեցիների բուլղարները ։
Բալկանյան պատերազմներ
1912 թվականին բալկանյան երկրների միությունը՝ Սերբիան, Չեռնոգորիան, Բուլղարիան ու Հունաստանը, ռազմական գործողություններ են սկսել Օսմանյան կայսրության նկատմամբ․ սկսվել է Առաջին Բալկանյան պատերազմը։ 1912 թվականի հոկտեմբերին Թոդոր Ալեքսանդրովի կամավորական ջոկատը ազատագրել է Կուկուշը բուլղարական նահանջող զորքերից ։ Սակայն Բուլղարիան դժգոհ էր պատերազմից հետո վերաձևվող աշխարհա-քաղաքական քարտեզից։ Գերագնահատելով իր ուժերը՝ Բուլղարիան որոշում է քարտեզը վերաձևել իր օգտին և 1913 թվականին ռազմական գործողություններ է սկսում նախկին դաշնակիցների՝ Սերբիայի ու Հունաստանի նկատմամբ՝ նրանց ստիպելով անցնել Վարդար գետից, սակայն հունական զորքը պաշտպանումից անցնում է հարձակման։
1913 թվականին տեղի է ունենում Կիլկիսի ճակատամարտը։
Կիլկիսի և Լահանի շրջանում եռօրյա մարտերից հետո (հունիսի 19-21) Կիլկիսը գրավվում է հունական զորքերի կողմից։ Հունական զորքը կորցնում է 8,562 մարդ, իսկ բուլղարական կողմը՝ մոտ 7,000։ Ռազմական գործողությունների արդյունքում քաղաքը գրեթե ամբողջովին ավերվել է հույների կողմից, իսկ տեղի բուլղարները դաժան հաշվեհարդարի են ենթարկվել ։ Շատ բուլղարներ լքել են քաղաքը․ ընդհանուր առմամբ նրանց թիվը կազմել է մոտ 7,000, փոխարենը քաղաքում հաստատվել են Բուլղարիայի, Ստրումիցայի, Գևգելիայի հույները։ Ստրումիցայից ներգաղթածներն այնքան շատ են եղել, որ սկզբնական շրջանում քաղաքն անվանել են Նոր Ստրումիցա։
1923 թվականին հունական բանակի փոքրասիական արշավանքից ու փոքրասիական արհավիրքից հետո քեմալական Թուրքիան Հունաստանին պարտադրել է հույն-թուրքական բնակչության փոխանակություն։ Կիլկիսի նոմի բնակավայրերում, որոնք լքվել էին թուրքերից, բուլղարներից, հաստատվել են փախստականներ Փոքր Ասիայից, Արևելյան Ռումելիայից և Պոնտոսից։ Այդ փախստականներից շատերը հետագայում աստիճանաբար հաստատվել են Կիլկիսում։
Երկրորդ աշխարհամարտ
Երկրորդ աշխարհամարտի տարիներին Հունաստանը հայտնվել է գերմանաիտալաբուլղարական եռակի օկուպացիայի մեջ։ Բուլղարիային՝ որպես նացիստական Գերմանիայի դաշնակցի, հնարավորություն է ընձեռվել միացնելու հունական տարածքների մի մասը։ Կիլկիսը սկզբնական շրջանում եղել է օկուպացված գերմանական զորքերի կողմից, սակայն 1943 թվականին գերմանական ռազմական ղեկավարությունը իր զորքերն ազատելու ու արևելյան ճակատ ուղարկելու պատրվակով բուլղարներին հնարավորություն է տվել ընդլայնել իրենց օկուպացրած տարածքները։ Այդ ողջ ընթացքում քաղաքի շրջակայքում գործել են պարտիզանական ջոկատներ՝ ընդդեմ գերմանացիների ու բուլղարների։
1944 թվականի նոյեմբերի 4-ին Հունաստանի ազգային-ազատագրական բանակի 13-րդ գունդը գրոհել է քաղաքի վրա։ Կիլկիսն ազատագրվել է, սակայն մարտում մահացել է ազատագրական բանակի 150 մարտիկ։
13-րդ գունդը շարունակել է իր ռազմական գործողությունները՝ մասնակցելով Դրամա և Սերես քաղաքների ազատագրմանը։
Կիլկիս համայնք
1918 թվականին ստեղծվել է Կիլկիս համայնքը ։ Համայնքի մեջ մտնում են ութ բնակավայրեր։ 2011 թվականի մարդահամարի տվյալներով բնակչությունը կազմել է 24,274 մարդ<ref
name=stat />։ Մակերեսը 110,23 կմ² է։
Միջազգային փառատոն
Ամեն տարի՝ սեպտեմբերին, քաղաքում անցկացվում է տիկնիկային թատրոնի ու մնջախաղի միջազգային փառատոն։
Ծանոթագրություններ
Կատեգորիա:Հունաստանի բնակավայրեր Կատեգորիա:Հունաստանի քաղաքներ
Վանոսկ
Վանոսկ (Vanosc), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 873 մարդ, բնակչության խտությունը` 33.45 մարդ/կմ²։ Բնակավայրը զբաղեցնում է 26.1 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Լիոն քաղաքից` 65 կմ հարավ, Պրիվա քաղաքից` 55 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 551 աշխատունակ (15-64 տարեկան) բնակիչ, որոնցից ակտիվ էին 408-ը, իսկ ոչ ակտիվները` 143։ Ակտիվության ցուցանիշը կազմում է 74,0 %։ 408 աշխատունակ մարդկանցից աշխատել է 380 անձ (216 տղամարդ և 164 կին)։ Գործազուրկ են եղել 28 անձ (13 տղամարդ և 15 կին)։ 143 անաշխատունակներից 41-ը եղել են աշակերտներ կամ ուսանողներ, 60-ը` թոշակառուներ, իսկ 42-ը չեն աշխատել տարբեր պատճառներով ։
Hold Me (այլ կիրառումներ)
Hold Me, կարող է վերաբերել՝
Աբիսինյան ներկարար
Աբիսինյան ներկարար, թռչնի տեսակ` ներկարարների ընտանիքից։
Նկարագրություն
Տեսակը տարածված է Աֆրիկայում, Սահարայից ավելի հարավ (մարզ, որը հայտնի է Սահել անվանումով) և Արավիյան թերակղզու արևմուտքում։ Չվող թռչուններ նկատվել են Հյուսիսային Աֆրիկայում և Կանարյան կղզիներում ։
Թռչունի երկարությունը 28-31 սանտիմետր է, քաշը` 100-140 գրամ։ Գլուխը, պարանոցը, կրծքավանդակը, որովայնը և թևերի մի մասը կապույտ գույնի են։ Կտուցից դեպի աչք անցնում է մի սև շերտ։ Ճակատը և դունչը ավելի բաց գույնի են։ Մեջքը և թևերի մի մասը շագանակագույն են։ Պոչի վրա կա երկու երկար ղեկային սև գույնի փետուրներ ։
Կենսակերպ
Տեսակը բնակվում է չոր սավանաներում։ Բնակվում է միայնակ, զույգերով կամ երամներով, որը կազմված է մինչև 20 թռչունից։ Որսում է միջատներ և փոքր ողնաշարավորներ։ Բազմացման ժամանակահատվածը տևում է փետրվարից մինչև հուլիս։ Բույնը շինում է ծառերի փչակներում, տերմիտների բների վրա և ամայի տներում։ Դնում է 2-ից 6 ձու ։
Ծանոթագրություններ
Կատեգորիա:Չվտանգված տեսակներ Կատեգորիա:Կենդանիներ այբբենական կարգով Կատեգորիա:Աֆրիկայի թռչուններ
Intel Extreme Masters
Intel Extreme Masters (IEM), համակարգչային խաղերի մրցաշար։ Մրցաշարում ներկայացվում են այնպիսի խաղեր, ինչպիսն են օրինակ՝ Starcraft II, Counter-Strike 1.6, Quake Live, League of Legends և Counter Strike: Global Offensive։
Պատմություն
Այս մրցարշարով էլ սկիզբ դրվեց եվրոպական կիբեռսպորտային լիգային։ 2006 թվականին Intel որոշում կայացրեց ընդլայնել եվրոպական կիբեռսպորտը, իր սահմաներից դուրս, մասնավորապես Հյուսիսային Ամերիկայում, հենց այսպես էլ առաջացավ հովանավորը և Intel Extreme Masters նախագիծը ստացավ ընդլայնում ։ 2007 թվականին ձևավորվեց IEM ֆորմատը, այն իրենից ներկայացում էր որոակավորման խաղաշարք, որում բացի գումարային մրցանակից, խաղարկվում էին տոմսերը դեպի վերջնախաղ, որը անց էր կացվում Գերմանիայում ամենամյա CeBIT ցուցահանդես շրջանակներում։ 2008 թվականից սկսած մրցաշարը դարձավ միջազգային, նրանում բացի Եվրոպաից, մասնակցություն են ունենում նաև Հյուսիսային և Հարավային Ամերիկաներից, ինչպես նաև Ասիաից ։
Առաջին եթերաշրջանում կար միայն մեկ մրցակցային խաղ՝ Counter-Strike, մինչ հինգերորդ եթերաշրջան խաղերի թիվը ավելացավ մինչև 4-ի, կարելի է նշել, որ 4-րդ եթերաշրջանի ժամանակ անց կացվեց World Of Warcraft-ի մրցություն, սակայն ավելի ուշ այն հեռացվեց։
Սկսած 2007 թվականից, կազմակերպվել և անց է կացվել 7 եթերաշրջան։ Ընդհանուր վերցված, 7 եթերաշրջանի համար անց է կացվել 39 մրցաշար, որի մրցակցային ֆոնդը կազմում է 3 552 950 դոլլար։
Եթերաշրջաններ
Intel Extreme Masters-ի անցած վերջնախաղեր ․
IEM Season III
Երրորդ եթերաշրանի մրցանակային ֆոնդը կազմել է 750000 դոլլար։ Մրցությունը անց է կացվել Ասիայում, Եվրոպայում և Ամերիկայում։ Խոշոր մրցումները անց են կացվել Լոս Անջելեսում, Մոնրեալում, Դուբայում։ Որակավորման վերջնախաղերից՝ Global Challenge Games Convention տեղի ունեցավ Լեյպցիգում, Asian Championship Finals — WoW-ը Սեուլում, Asian Championship Finals — CS1.6-ը Չենգդուում։ Երրորդ եթերաշրջանի վերջնախաղը անց կացվեց 2009 թվականի մարտի 3-ից 8-ը CeBIT ցուցահանդեսի ժամանակ ։
IEM Season IV
Չորրորդ եթերաշրջնի մրցանակային ֆոնը կազմել է 530000 դոլլար, որը ավելի քիչ է քան անցած եթերաշրջանինը։ Մրցութներ անց կացվեցին Ասիայում, Եվրոպայում և Ամերիկայում։ Բուն առաջնույթուները անց կացվից Չենդույում և Դուբայում։ Վերջնախաղը ավանդույթի համաձայն անց է կացվել Հաննովերում։
IEM Season V
Հինգերորդ եթերաշրջանում մրցակցային կային հինգ խաղ՝ DotA, Warcraft III, Counter-Strike 1.6, StarCraft II և Quake Live։ Հինգերորդ եթերաշրջանի մրցանակային ֆոնդը կազմել է 400000 դոլլար, որը 130000 դոլլարով ավելի քիչ է նախորդ տարվանից։ Մրցույթներ անց կացվեցին՝ Ասիայում, Եվրոպայում և Ամերիկայում։ Արդեն ավանդույթի համաձայն վերջնախաղը կայացավ Գերմանիայում 2011 թվականի մարտի 1-ից 5-ը։
IEM Season VI
Վեցերորդ եթերաշրջանի մրցակցային խաղերը երեքն էին՝ Counter-Strike 1.6, StarCraft II և League of Legends։ Ընդհանուր մրցանակային ֆոնդը կազմել է 643000 դոլլար, ինչը գրեթե 250000-ով ավելի է նախորդից։ Մրցույթներ անց կացվեցին Գերմանիայում, Չինաստանում, ԱՄՆ-ում, Բրազիլիայում և Ուկրանիայում։ Վերջնախաղը տեղի է ունեցել Գերմանիայում, 2012 թվականի մարտի 6-ից 10-ը։
IEM Season VII
Յոթերորդ եթերաշրջանի մրցակացության համար ներկայցվեց 2 խաղ՝ StarCraft II և League of Legends։ Ընդհանուր մրցաակային ֆոնդը կազմում էր 696 000 դոլլար։ Մրցույթներ անց կացվեցին Գերմանիայում, Սինգապուրում, Լեհաստանում և Բրազիլիայում։ Վերջնախաղը անց կացեց Գերմանիայում 2013 թվականի մարտի 5-ից 9-ը։
Հղղումներ
Կատեգորիա:Առաջնություններ Կատեգորիա:2007 հիմնադրումներ
Hypnotize (այլ կիրառումներ)
Hypnotize, կարող է վերաբերել՝
Impossible (այլ կիրառումներ)
Impossible, կարող է վերաբերել՝
Ռոստամ և Սոհրաբ
Ռոստամ և Սոհրաբ (տաջիկերեն՝ Рустам ва Сӯҳроб, ռուսերեն՝ Рустам и Сухраб), խորհրդային գեղարվեստական կինոնկար, որը նկարահանվել է 1971 թվականին, ռեժիսոր Բորիս Կիմյագարովի կողմից՝ Ֆիրդուսու «Շահնամե» վիպերգության մոտիվներով։ Կինոնկարը նշված թեմայով նկարահանված կինոեռապատումի երկրորդ ֆիլմն է։ 1972 թվականին Թբիլիսիում կայացած 5-րդ Համամիութենական կինոփառատոնում արժանացել է մրցանակի և պարգևի՝ էկրանին ժողովրդական հերոսական էպոսն արտացոլելու համար ։
Սյուժեն
Ֆիլմը պատմում է հին իրանական լեգենդար դյուցազն և քաջ զինվոր Ռոստամի, գեղեցկուհի Թեհմինայի նկատմամբ նրա բանաստեղծական սիրո, նախանձոտ շահ Քավուսի դավաճանության և նենգության, Ռոստամի և իր որդու` Սոհրաբի հանդիպման և վերջինիս ողբերգական մահվան մասին։
Հետաքրքիր փաստեր
Կինոնկարը հայերեն լեզվով կրկնօրինակվել է Համո Բեկնազարյանի անվան «Հայֆիլմ» կինոստուդիայում և համարվում է կրկնօրինակման լավագույն նմուշներից մեկը։ Էկրանային տեքստի հեղինակը Վարոս Հովակիմյանն է, ռեժիսորը` Լևոն Գրիգորյանը, խմբագիրը` Մարգարիտա Մելիքյան։
Դերերը կրկնօրինակել են`
Արտաքին հղումներ
Կատեգորիա:Ֆիլմեր այբբենական կարգով Կատեգորիա:Խորհրդային ֆիլմեր Կատեգորիա:1971 ֆիլմեր Կատեգորիա:Ռուսերեն ֆիլմեր
Ջերմաէլեկտրակայան
Ջերմաէլեկտրակայան, էլեկտրակայան, որտեղ օրգանական վառելիքի այրման ջերմությունը փոխակերպվում է էլեկտրական էներգիայի ։
Պատմություն
Ջերմաէլեկտրակայաններն առավել տարածված էլեկտրակայաններն են նրանցում արտադրվում է էլեկտրաէներգիայի ամբողջ արտադրանքի ավելի քան 80%-ը ։ Տարածված են շոգետուրբինային ջերմաէլեկտրակայանները, որոնցում աշխատող մարմինը ջրային գոլորշին է։ Շոգեկաթսայում այրվող օրգանական վառելիքի քիմիական էներգիան փոխակերպվում է ջերմայինի, որը հաղորդվելով ջրին, այն փոխակերպում է բարձր պարամետրերի (ճնշումը՝ 12,75, 23,5 մպա և ավելի, ջերմաստիճանը՝ 560—565cC) շոգու ։ Ստացված շոգին գլխավոր շոգեխողովակագծերով տրվում է շոգետրուբին, որտեղ ընդարձակվելով (ճնշման անկման հետևանքով), ձեռք է բերում մեծ արագություն՝ շոգու պոտենցիալ էներգիան կինետիկի փոխակերպվելու շնորհիվ ։ Շոգու կինետիկ էներգիան փոխակերպվում է տուրբինի ռոտորի պտտական շարժման (1500 և 3000 պտ/ր արագությամբ)։ Վերջինիս միացվում է էլեկտրական գեներատորի ռոտորը, որի պատման հետևանքով առաջանում է էլեկտրական հոսանք։ Արտադրված էլեկտրական էներգիան ենթարկվում է տրանսֆորմացման և հաղորդվում էներգահամակարգին ։
Շոգետուրբինային ջերմաէլեկտրակայաններ
Շոգետուրբինային ջերմաէլեկտրակայաններն աշխատում են ածխով, հեղուկ (մազութ) և գազանման (բնական ու արհեստական գազ) վառելիքով, տորֆով, այրվող թերթաքարերով։ Շոգետուրբինային ջերմաէլեկտրակայանները, որոնք սարքավորված են կոնդենսացիոն տուրբիններով, կոչվում են կոնդենսացիոն էլեկտրակայաններ ։ Սրանք էներգահամակարգի առանցքային կայաններն են և, ելնելով էներգամատակարարման մեջ նրանց ունեցած ֆունկցիոնալ նշանակությունից, կոչվում են ՊՇԷԿ-ներ (Պետական շրջանային էլեկտրակայաններ) ։ Դրանք ԽՍՀՄ էներգետիկայի հիմքն են, որոնց հզորությունը կազմում է ջերմաէլեկտրակայանների ամբողջ հզորության 2/3-ը։ ՊՇԷԿ-ները սարքավորված են 500,800,1200 Մվտ միավոր հզորությամբ էներգաբլոկներով ։ 1931 թվականին ԽՍՀՄ-ում գործում էին 1 միլիոն կվտ հզորությամբ 55 ջերմաէլեկտրակայաններ, իսկ 1980 թվականին միայն Զապորոժիեի և Ուգլեգորսկի ՊՇԷԿ-ների հզորությունը կազմել է 3600-ական կվտ։ Նախագծվում են 4500 կվտ և ավելի hqnրության ջերմաէլեկտրակայաններ ։
Հրազդանի ՊՇԷԿ
Հրազդանի ՊՇԷԿ-ի հզորությունը 1110 Մվտ է ։ Այն էլեկտրակայանները, որոնք բավարարում են սպառիչների էլեկտրական և ջերմային էներգիաների նկատմամբ ունեցած պահանջարկը, կոչվում են ջերմաէլեկտրակենտրոններ (ՋԷԿ) ։ Ջերմաէլեկտրակայանների մեջ որոշակի տեղ են գրավում շոգեգազային և գազատար քինային էլեկտրակայանները։ Ջերմաէլեկտրակայանի տարատեսակ է ատոմային էչեկտրակայանը։ Մեծ հեռանկարներ ունեն մագնիսահիդրոդինամիկական գեներատորներով սարքավորված էլեկտրակայանները։ ԽՍՀՄ-ի որոշ շրջաններում գործում են երկրի ընդերքի ջերմությունն օգտագործող երկրաջերմային էլեկտրակայաններ ։
ՀրազՋԷԿ-ն ունի բացառիկ նշանակություն էլեկտրաէներգիայի արտահանման համար: Կայանի արտահանման ներուժը կազմում է տարեկան ավելի քան 4 մլրդ. կՎտժ։ 2008-2020 թվականների ընթացքում ՀրազՋԷԿ-ն արտադրել է շուրջ 8 մլրդ. կՎտ*ժ էլեկտրաէներգիա՝ որպես հիմնական վառելիք օգտագործելով բնական գազը։ ՀրազՋԷԿ-ը կարող է աշխատել ինչպես բնական գազով, այնպես էլ մազութով:
Արտաքին հղումնր
Կատեգորիա:Ջերմաէլեկտրակայաններ Կատեգորիա:Էլեկտրակայաններ
Զբոսանք (ֆիլմ, 2015)
Զբոսանք (The Walk), ամերիկյան պատմական ֆիլմ, որը պատմում է ֆրանսիացի լարախաղաց Ֆիլիպ Պետիի մասին։ Ֆիլմի ռեժիսորն է Ռոբերտ Զեմեկիսը։ Սյուժեի կենտրոնում 1974 թվականին, ֆրանսիացու կողմից ձեռնարկված, անցումն է պարանի վրայով, որը անցկացված է եղել առևտրի Համաշխարհային կենտրոնի աշտարակ-երկվորյակների միջև։ Պետիի դերը կատարել է Ջոզեֆ Գորդոն-Լևիթը։ Սցենարը գրված է եղել Զեմեկիսի և Քրիստոֆեր Բրաունի կողմից՝ հիմնված լինելով Պետիի գրքի "Հասնել ամպերին" վրա։
Սյուժե
Իմանալով այն մասին, որ 1974 թվականին աշտարակներից մեկը շահագործման կհանձնվի, Ֆիլիպը որոշում է այդ ամռանը իրականացնել իր երազանքը։ Հանցակիցները մանրակրկիտ պլանավորում են ծրագրի բոլոր մասերը։ Ֆիլիպը չի լսում իր թիմի խորհրդին և հրաժարվում է անվտանգության պարան կապել։ Ապա Ֆիլիպն ու իր ընկերները մեկնում են Նյու Յորք։ Մի քանի ամիս շարունակ նրանք հետևում են շինարարների աշխատանքային ժամանակացույցին և պարզում, թե ինչպես կարելի է գաղտնի ձևով անհրաժեշտ սարքավորումները հասցնել տանիք։ Հնարքից մոտ երկու շաբաթ առաջ, Ֆիլիպի ոտքը պատահականորոն մեխ է ընկնում, սակայն ծրագիրը չի հետաձգվում։ Հնարքից առաջ ամբողջ գիշեր նրանք աշխատում են, անցկացնում են պարանը և դնում են ապահովիչ մալուխներ։ Վերջապես, առավոտյան 6-ին, Ֆիլիպն անցնում է պարանով։ Ներքևում մարդկանց մեծ բազմություն է։ Անմիջապես հայտնվում է ոստիկանությունը, որը հրամայում է նրան անհապաղ լքել ճոպանը, այլապես նրանք կարող են այն կտրել։ Իրականացնելով մի քանի անցումներ աշտարակների միջև, Ֆիլիպը վերադառնում է տանիք և նրան ձերբակալում են։
Մի քանի օրից Ֆիլիպին բաց են թողնում մի պայմանով՝ փոխարենը տալով անվճար ներկայացումներ Նյու-Յորքի Կենտրոնական այգում երեխաների համար։ Աննին մեկնում է Ֆրանսիա, իսկ Ֆիլիպը մնում է ԱՄՆ-ում։
Արտադրություն
2014 թվականի հունվարին հայտնի էր դարձել, որ Ռոբերտ Զեմեկիսը նկարահանելու է կենսագրական ֆիլմ Ֆիլիպ Պետիի մասին ։ Փետրվարի 24-ին գլխավոր դերը տրվել է Ջոզեֆ Գորդոն-Լևիթին ։ 2014 թվականի ապրիլի 25-ին հայտնի է դարձել, որ ֆիլմում կնկարահանվեն նաև Բեն Քինգսլին, Ջեյմս Բեդջ Դեյլը եւ Շառլոտտա Լեբոնը ։ Ֆիլմի նկարահանումները սկսվել են մայիսի 26-ին, 2014 թվականի Մոնրեալում և ավարտվել են օգոստոսի 6-ին ։
Ընկալումը
Ֆիլմն արժանացել է բարձր գնահատականի քննադատների կողմից։ Rotten Tomatoes կայքում ֆիլմի վարկանիշը 86% է՝ հիմնված 202 գրախոսական հոդվածների վրա 7.2 միջին միավորով ։
Արտաքին հղումներ
Կատեգորիա:Ամերիկյան կենսագրական ֆիլմեր Կատեգորիա:Ամերիկյան դրամա ֆիլմեր Կատեգորիա:2015 ֆիլմեր Կատեգորիա:Ռոբերտ Զեմեկիսի ֆիլմեր Կատեգորիա:Անգլերեն ֆիլմեր Կատեգորիա:Ֆրանսերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ֆիլմեր Փարիզի մասին Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:2015 դրամա ֆիլմեր Կատեգորիա:2010-ականների կենսագրական դրամա ֆիլմեր
Քումելաուրթա
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Հորդանանի կենտրոնական բանկ
Հորդանանի կենտրոնական բանկ (Central Bank of Jordan, البنك المركزي الأردني), Հորդանանի կենտրոնական բանկն է, որի հիմնական պարտականություններն են Հորդանանի ազգային արժույթի թողարկումն ու տարածումը, ոսկու և արտարժույթի ազգային պահուստի պահպանումը։ Բանկը նաև պահպանում և ապահովում է Հորդանանի բանկային ոլորտի անվտանգությունը։
Հիմնադրումը
Հորդանանի կենտրոնական բանկի (ՀԿԲ) հիմնադրումն սկսվել է 1950-ականների վերջին։ Հորդանանի կենտրոնական բանկի (ՀԿԲ) մասին օրենքն ընդունվել է 1959 թվականին։ Այնուհետև գործառնական ընթացակարգերն սկսվել են 1964 թվականի հոկտեմբերի սկզբին։ ՀԿԲ-ն ընդունեց Հորդանանի Արժույթի Խորհուրդը, որը հիմնադրվել էր 1950 թվականին։ ՀԿԲ-ի կապիտալը, որն ամբողջությամբ պատկանում է պետությանը, աստիճանաբար ավելացել է մեկ միլիոնից մինչև 18 միլիոն հորդանանյան դինարի։ ՀԿԲ-ն ունի անկախ և ինքնավար կորպորատիվ մարմնի կարգավիճակ, թեև նրա կապիտալն ամբողջությամբ պատկանում է պետությանը։
ՀԿԲ-ի նպատակները և գործառույթները
ԿԲ-ի մասին օրենքի համաձայն «Կենտրոնական բանկի նպատակներն են` ընդհանուր տնտեսական քաղաքականության համապատասխան` պահպանել Թագավորության դրամավարկային կայունությունը, ապահովել հորդանանյան դինարի փոխարկելիությունը և նպաստել Թագավորության տնտեսության կայուն աճին»։
Վերոնշյալ նպատակներին հասնելու համար ՀԿԲ-ի գործառույթներն ընդարձակվել են` ներառելով հետևյալը.
1- Թղթադրամների և մետաղադրամների թողարկումը և կարգավորումը
ՀԿԲ-ն հորդանանյան արժույթի միակ թողարկողն է։ Համապատասխանաբար, ՀԿԲ-ն ապահովում է թղթադրամների և մետաղադրամների առկայությունը` ազգային տնտեսության կարիքների բավարարման համար, և այդ նպատակով պահպանում է թղթադրամների և մետաղադրամների համարժեք գույքագրումը։ ՀԿԲ-ն նաև վերաթողարկում է հորդանանյան արժույթը և փոխարինում է վնասված, աղտոտված և փչացած թղթադրամները։ Բացի այդ, ՀԿԲ-ն թողարկում է հիշարժան մետաղադրամներ։
2- Թագավորության ոսկու և արտարժույթի պահուստների պահպանումն ու կառավարումը
ՀԿԲ-ն պատասխանատու է ներդրումային հնարավորությունների որոշման համար, ինչպես նաև պահուստների հարաբերակցությունը և բաղադրիչները սահմանելու համար` ապահովելով դրանց անվտանգությունը, իրացվելիությունը և եկամտաբերությունը, քանի որ այդ պաշարները հիմք են հանդիսանում հորդանանյան դինարի փոխարժեքի կայունության համար։ Այս խնդիրը լուծելու համար, ՀԿԲ-ն ընդունում է ճկուն ներդրումային քաղաքականություն, որը համապատասխանում է արտարժույթի և միջազգային ֆինանսական շուկաների ընթացիկ զարգացումներին։
3- Կառավարության և պետական մարմինների համար որպես բանկիր և հարկային գործակալ հանդես գալը
ՀԿԲ-ն հանդես է գալիս որպես բանկիր և կառավարության ու պետական հաստատությունների համար ֆինանսական գործակալ, քանի որ իրականացնում է դրանց եկամուտների և ծախսերի հաշվառումը, փոխանցումներ է կատարում, բացում է ակրեդիտիվներ, վարում և իրականացնում է վարկային և առևտրային համաձայնագրերի կառավարումը, ինչպես նաև վարկ է տրամադրում գանձապետարանին։ Բացի այդ, ՀԿԲ-ն Հորդանանի կառավարության և պետական կառույցների անունից կառավարում է պետական պարտքի արժեթղթերը ։ ՀԿԲ-ն կառավարության անունից ղեկավարում է Հորդանանի բաժանորդագրությունները միջազգային և տարածաշրջանային ֆինանսական ինստիտուտներում, կառավարում և իրականացնում է կառավարության և այլ երկրների միջև վճարային համաձայնագրերը։
4- Բանկերի և մասնագիտացված վարկային հաստատությունների համար որպես բանկիր հանդես գալը
ՀԿԲ-ն ապահովում է բանկերի դեպոզիտները, տրամադրում է վարկեր՝ ի հաշիվ կանխավճարների և վերահաշվարկների, ինչպես նաև բանկերին տալիս է տեղեկատվություն վարկային ռիսկի վերաբերյալ, տրամադրում պահառության և էլեկտրոնային քլիրինգի ծառայություններ։ Բացի այդ, ՀԿԲ-ն տրամադրում է լիցենզիա, որը թույլ է տալիս բանկերին գործունեություն իրականացնել և մասնաճյուղեր ունենալ Հորդանանում։
5- Բանկային համակարգի անվտանգության ապահովումը
ՀԿԲ-ի հիմնական խնդիրներից մեկը բանկային համակարգի վերահսկողությունն է, որպեսզի ապահովի իր վերջինիս կայունությունը և պաշտպանի ավանդատուներին ու բաժնետերերին։ Այսպիսով, ՀԿԲ-ն կենտրոնանում է վճարովի կապիտալի ավելացման, կապիտալի համարժեքության հարաբերակցության բարելավման և վճարունակության, ակտիվների, շահութաբերության, իրացվելիության և կառավարման հետ կապված միջազգային աուդիտի և հաշվապահական հաշվառման ստանդարտների կիրառման շրջանակն ընդլայնելու վրա։ Ավելին, ՀԿԲ-ն կարևորում է բանկի աշխատակիցների շարունակական կրթության և վերապատրաստման անհրաժեշտությունը, որպեսզի նրանք կարողանան գործել ֆինանսական շուկայում տեղի ունեցող զարգացումներին համընթաց։ Բացի այդ, ՀԿԲ-ն վերահսկում է լիցենզավորված բանկերի գործունեությունը ինչպես երկրի ներսում, այնպես էլ՝ երկրից դուրս։
6- Կառավարությանը ֆինանսական և տնտեսական քաղաքականությունների ձևավորման և իրականացման վերաբերյալ խորհրդատվության տրամադրումը
ՀԿԲ-ն, իր նախաձեռնությամբ կամ կառավարության խնդրանքով, ներկայացնում է կոնկրետ առաջարկություններ և խորհրդատվություն գերակա տնտեսական, ֆինանսական և դրամավարկային պայմանների վերաբերյալ։ Բացի այդ, նա մասնակցում է տնտեսական քաղաքականության ձևավորմանը` կապված տնտեսական զարգացման ծրագրերի հետ։ Բացի այդ, ՀԿԲ-ն առանձնահատուկ դեր ունի Հորդանանի իշխանությունների և միջազգային ֆինանսական կազմակերպությունների միջև պարբերական խորհրդակցությունների ժամանակ, մասնավորապես դա վերաբերվում է 1989թ. ընդունված տնտեսական և կառուցվածքային բարեփոխումների ծրագրերին։
7- Դրամավարկային խնդիրների կառավարումը և մասնակցությունը երկրի տնտեսական խնդիրների լուծմանը
ՀԿԲ-ն, իր իրավասության սահմաններում, ընդունում է ընթացակարգեր և իրականացնում է միջոցառումներ` տնտեսական խնդիրների լուծման համար, որպեսզի խուսափեն Հորդանանի տնտեսության վրա վերոհիշյալ խնդիրների բացասական ազդեցություններից։
8- Վարկի կարգավորումը
ՀԿԲ-ն կարգավորում է վարկի քանակը, որակը և արժեքը` տնտեսական զարգացման և դրամավարկային կայունության պահանջները բավարարելու համար։ Դրամավարկային քաղաքականության գործիքները, որոնք մատչելի են ՀԿԲ-ին վարկի կարգավորման համար, ներառում են բաց շուկայի գործառնությունները, պահուստային ֆոնդի պահանջի հարաբերակցությունը և զեղչման դրույքաչափը։
9- Այլ գործառույթներ
Բացի վերը նշված գործառույթներից, ՀԿԲ-ն արդյունավետ կերպով մասնակցում է մի շարք ֆինանսական հաստատությունների և կորպորացիաների ստեղծմանը, ինչպիսիք են Ամմանի ֆոնդային բորսան, Հորդանանի հիպոտեկային վարկի վերաֆինանսավորման ընկերությունը, Հորդանանի վարկային երաշխավորության կորպորացիան, Ավանդների ապահովագրության կազմակերպությունը, որոնք բոլորը Հորդանանում տնտեսական զարգացման ջանքերի աջակցման գործում ակնհայտ դեր են խաղացել։
Արտաքին հղումներ
Հորդանան Կատեգորիա:Հորդանանի տնտեսություն Կատեգորիա:Վարչապետի մասնաճյուղերն ու դուստր ձեռնարկությունները (Հորդանան) Կատեգորիա:1964 հիմնադրումներ Հորդանանում Կատեգորիա:1964 հիմնադրված բանկեր
Վերգիտոն դո Ռոսարիո Կալմոն
Վերգիտոն դո Ռոսարիո Կալմոն (հայտնի է նաև Սոմալիա անունով, ), բրազիլացի ֆուտբոլիստ, ֆրանսիական «Թուլուզ» ֆուտբոլային ակումբի կիսապաշտպանն է։
Ակումբային կարիերա
Պրոֆեսիոնալ ֆուտբոլիստի կարիերան սկսել է 2007 թ․ բրազիլական «Բանգու» ակումբում։ Ակումբում անցկացրած 4 տարիների ընթացքում 4 անգամ վարձավճարով տեղափոխվել է այլ ակումբներ․ «Ռեզենդի» (2008), «Մադուրեյրա» (2009), «Պարանա» (2010), «Ֆերենցվարոշ» (2011-2012)։ Ֆերենցվարոշի հետ 2012 թ․ կնքել է պայմանագիր, իսկ 3 տարի անց տեղափոխվել ֆրանսիական «Թուլուզ»։
Վիճակագրություն
''2018 թ. հունվարի 6-ի տվյալներով''
Հղումներ
Կատեգորիա:1988 ծնունդներ Կատեգորիա:Սեպտեմբերի 28 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Ռիո դե Ժանեյրո քաղաքում ծնվածներ Կատեգորիա:Բրազիլացի ֆուտբոլիստներ Կատեգորիա:Ֆերենցվարոշի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Ֆուտբոլի հարձակվողներ
Լա Ֆլամանգրի (Էնայի գավառ)
Լա Ֆլամանգրի (La Flamengrie), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Վերվեն կանտոնի կազմի մեջ։ Համայնքի շրջանն է հանդիսանում Վերվենը։
Համայնքի INSEE ծածկագիրն է 02312։
Տնտեսություն
2010 թվականին 689 մարդկանցից (15—64 տարեկան) 523-ը եղել են առավել ակտիվ տնտեսվարողներ, 166-ը եղել են համեմատաբար ոչ ակտիվ (ակտիվության ցուցանիշը կազմել է 75,9 %, 1999 թվականին եղել է 65,2 %)։ 523 ակտիվ քաղաքացիներից 457-ը աշխատել են տարբեր ձեռնարկություններում (247 տղամարդ և 210 կին), անաշխատունակների թիվը կազմել է 66 մարդ (30 տղամարդ և 36 կին)։ 166 ոչ ակտիվ մարդկանցից 53-ը եղել են կամ աշակերտ կամ էլ ուսանող, 48-ը եղել են թոշակառու, 65-ը եղել է ոչ ակտիվ այլ պատճառներով ։
Քրիդենս քլիրուոթր ռիվայվլ
Քրիդենս քլիրուոթր ռիվայվլ (Creedence Clearwater Revival, «Մաքուր ջրի վերածննդի հավատք», համառոտ՝ CCR, հաճախ՝ Քրիդենս Creedence), 1967 թվականին ստեղծված ամերիկյան ռոք խումբ, որը գոյության հինգ տարիների ընթացքում արժանացել է համաշխարհային հռչակի և քննադատների բարձր գնահատականի։ Քրիդենսը ստեղծվել է Սան Ֆրանցիսկոյում, և ամենասկզբում եղել է սուոմփ բլյուզ ոճի ազդեցության տակ։ Առաջին երգերում («Born On The Bayou» և այլն.) Քրիդենսը ստեղծել է «բարի հարավի հասարակ տղաների» լեգենդը, որին համապատասխանում էին վոկալիստ Ջոն Ֆոգերտիի հատուկ լղոզած առոգանությունը և երաժիշտների կերպարները։ Դասական ռոքի ընդհանուր շարքում խումբը առանձնանում էր արտաքնապես պարզ, բայց վարպետորեն ոճավորված տեքստերով, որոնք հագեցած էին սոցիալական դիտարկումներով և քաղաքական հայտարարություններով, հատկապես Վիետնամական պատերազմի թեմայով՝ («Fortunate Son», «Have You Ever Seen The Rain?»).
Քրիդենսը թողարկել է յոթ ստուդիական ալբոմ։ Բոլորն էլ դարձել են հիթեր ԱՄՆ-ում և Մեծ Բրիտանիայում ։ Խումբը աշխարհով մեկ վաճառել է ավելի քան 120 մլն ալբոմ, որոնց ձայնասկավառակները տարեկան միջին հաշվով երկու մլն տիրաժի թողարկում ունեն ։ Միայն ԱՄՆ-ում խումբը վաճառել է ավելի քան 26 մլն ալբոմ ։
Քրիդենսի 14 սինգլ մտել են Billboard Hot 100 աղյուսակ, նրանցից յոթը բարձրացել են երկրորդ հորիզոնական ։ Մեծ Բրիտանիայում «Bad Moon Rising» (1969) սինգլը գլխավորել է UK Singles Chart սինգլների աղյուսակը, հինգ այլ սինգլներ մտել են թոփ 20-ի մեջ ։ 1993 թվականին Քրիդենսը մտցվել է Ռոքնռոլի փառքի սրահ ։
Պատմություն
Քրիդենս քլիրուոթր ռիվայվլի պատմությունը սկսել է Կալիֆոռնիայում Սան Ֆրանցիսկոյի Էլ Սերիտո արվարձանում, որտեղ Ջոն Ֆոգերտին՝ ինքնուրույն կիթառ նվագել սովորելուց հետո և Դուտ Կլիֆորդը (հարվածային գործիքներ) 1959 թվականին ստեղծել են The Blue Velvets անունով խումբը, որի կազմում շուտով հայտնվել է Սթյու Քուքը (դաշնամուր)։ Երեքն էլ սովում էին Էլ Սերիտոյում և դպրոցական ընկերներ էին։ Տարեվերջին խումբը սկսել է ելույթ ունենալ տեղական տոնավաճառներում և երեկույթների ժամանակ։ Նաև հայտնվել է տեղական ձայնագրման ստուդիաներում, որտեղ երբեմն նվագակցում էր համեմատաբար ավելի հայտնի երաժիշտներին։
Նույն 1959 թվականինՋոն Սթյուն և Դուգը կատարում են իրենց առաջին պրոֆեսիոնալ ձայնագրությունը նվագակցելով Կալիֆորնիայի Ռիչմոնդ քաղաքից աֆրոամերիկացի երգիչ Ջեյմս Փաուելին (James Powell)։ Դու ուոփ ոճի «Beverly Angel» ձայնասկավառակը թողարկեց ոչ այնքան մեծ Christy Records-ը և Ջոն Ֆոգերտիի հիշելով «…հնչում էր տեղական R&B-կայանով, կարծես թե, KWBR, կարծես թե, մոտավորապես երեք շաբաթ»
Այդ օրերին Ջոնի ավագ եղբայր Թոմ Ֆոգերթին արդեն ելույթ էր ունենում տեղական դահլիճներում և բարերում The Playboys խմբի հետ։ Նրա վոկալը տպավորություն էր թողել առավել հայտնի խմբերից՝ Spider Webb and the Insects-ի մասնակիցների վրա, և նրանք առաջարկել էին միանալ իրենց։ Ըստ վկաների հիշողությունների, նրան ամենաշատը հաջողվել էր Բոբի Ֆրիմանի «Do You Wanna Dance» երգի տարբերակը, որը դահլիճին հիստերիայի էր հասցնում։ Ժամանակ առ ժամանակ Թոմը մասնակցում էր կրտսեր եղբոր համերգներին ։
Tommy Fogerty and The Blue Velvets
Համերգներին համընթաց խումբը շարունակում էր ցուցադրական ձայնագրություններ անել և տարածել։ 1961 թվականին ոչ մեծ Orchestra Records ձայնագրային ստուդիան որոշում է թողարկել Ֆոգերտի եղբայրների երկու կոմպոզիցիաներ՝ «Come On Baby»-ն և «Oh! My Love»-ը։ Մեկ ամիս անց սինգլով թողարկում ևս երկու երգ՝ «Have You Ever Been Lonely»-ը և «Bonita»-ն, իսկ 1962 թվականի հունիսին «Yes You Did»-ն ու «Now You’re Not Mine»-ը։ 45-անոցը վաճառվում էր ավելի վատ քան նախկին երկուսը, և Tommy Fogerty and The Blue Velvets խմբի պատմության մեջ վերջինն էր ։
The Golliwogs
1963 թվականին ջազմեն Ուինս Գուրալդին (Vince Guaraldi) թողարկում է «Cast Your Fate To The Wind» սինգլը, որը ազգային հիթ է դառնում, ինչը որ ջազային գործիքային կոմպոզիցիաների հետ քիչ էր պատահում։ Իմանալով (PBS «Anatomy of a Hit» հեռուստատեսային հաղորդումից) որ նման հռչակի է հասել տեղական ջազային կողմնորոշումով Fantasy Records անկախ ձայնագրային ընկերությունը, 1964 թվականին Ֆոգերտի եղբայրները ստուդիա են ուղարկում իրենց գործիքային ձայնագրությունները՝ հույսով, որ Գուրալդին դրանք կգնի։ Fantasy-ի հիմնադիրներից մեկը՝ Մաքս Վեյսը (Max Weiss) հիացավ երիտասարդ խմբի եռանդով և նրանց հետ պայմանագիր կնքեց (մտցնելով, ոչ թե ջազ, այլ ռոք կատալոգի մեջ), և առաջարկեց փոխել Blue Velvets անունը, որը նրան հնաոճ թվաց, The Visions-ի։ Խումբը այս ցուցանակով թողարկեց «Little Girl (Does Your Mama Know)»/«Don’t Tell Me No Lies» սինգլերը, բայց քանի որ այդ պահին փոթորկում էր բիթլոմանիան, ապա Վայսը մերսիբիթի ոգով, ինգնագլուխ խումբը վերանվանեց The Golliwogs (ի պատիվ մանկական գրական հերոսի) ։
Այդ պահին խմբի կազմում դերերը փոխվել էին՝ Սթյու Քուքը դաշնամուրից տեղափոխվել էր բաս կիթառի, Թոմ Ֆոգերթին ռիթմ կիթառիստ էր դառել, իսկ Ջոնը սկսել էր գրել սեփական երգերը և ամենակարևորը իր վրա էր վերցրել խմբի առաջատար վոկալիստի դերը։ Թոմը հիշում է՝ — «Ես վատ չէի երգում, բայց Ջոնը յուրօրինակ տեմբր ուներ»։ Այս բոլոր փոփոխությունները զարգացան հիմնականում խմբի The Monkey Inn (Բերքլի) բարում կայացած համերգների արդյունքում։ Այս հաստատությունը քիչ դեր չի ունեցել խմբի կայացման հարցում։
Թոմ Ֆոգերտին արդեն հինգերորդ տարին էր աշխատում PG&E ընկերությունում, Սթյուն և Դուգը սովորում էին Սան Խոսեի քոլեջում, Ջոնը Fantasy Records ընկերության տրանսպորտային բաժնում գրասենյակային ծառայող էր աշխատում։ Քառյակը փորձում էր երեկոյան ժամերին, իսկ հանգստյան օրերին բեմ էր բարձրանում։ Ջոնի աշխատանքը հնարավորություն էր տալիս կիթառ նվագելու տեխնիկան և հեղինակ-երգահանի վարպետությունը մշակելու համար օգտվել պրոֆեսիոնալ ստուդիայից։ Վերջինիս վրա նա աշխատում է առավելապես ջանասիրաբար և հետագայում Golliwogs-ի շրջանի կոմպոզիցիաները անվանում էր «չափազանց մտածված»։ «Ինչ-որ միտքս էր գալիս, ես խցկում էի երգի մեջ», — հիշում էր Ջոնը ։ Դա այն դեպքում, երբ նա Golliwogs-ի ողջ նյութը գրում էր Թոմի հետ մեկտեղ։ Նրանք աշխատում էին ստեղծագործական կեղծանուններով, համապատասխանաբար՝ Ռեն Ուայլդ (Rann Wild) և Թոբի Գրին (Toby Green)։ 1965 թվականի սեպտեմբերի 4-ին Fantasy-ն խումբը տեղափոխեց Scorpio Rec ords լեյբլի տակ, որտեղ թողարկվում էին բացառապես ռոք նյութեր ։
1965 թվականի հոկտեմբերին Golliwogs-ը ձայնագրեց «Brown Eyed Girl» երգը (Վան Մորիսոնի կոմպոզիցիայի հետ կապ չունեցող), որը խմբին հարաբերական հաջողություն բերեց, քանի որ ձայնասկավառակների տիրաժը առաջին անգամ գերազանցեց 10000-ի սահմանը։ Բայց դրան հետևած Թոմ Ֆոգերտիի «Walk on the Water» երգը ոչ մի արձագանք չգտավ։ Ավելի ուշ նրա նոր ձայնագրությունը տեղ գտավ Creedence Clearwater Revival առաջին ալբոմում և միայն այդ ժամանակ նկատվեց գրախոսների կողմից։ Ընդհանուր առմամբ Golliwogs-ը յոթ սինգլ է թողարկել, որոնցից և ոչ մեկն էլ հաջողություն չի ունեցել։ Այնուամենայնիվ խումբը համառում է և երեք տարի շարունակում է իր ելույթները նույն ակումբներում և բարերում։ Այդ ընթացքում Դուգ Քլիֆորդը դուրս է գալիս քոլեջից և աշխատանքի ընդունվում։ Սթյու Քուքի հայրը պնդում է, որ տղան քոլեջն ավարտեուց հետո շարունակի ուսումը համալսարանի իրավաբանական ֆակուլտետում։
1966 թվականին Ջոն Ֆոգերտին և Դուգ Քլիֆորդը ծանուցում են ստանում և որպես պահեստայիններ ծառայության անցնում ԱՄՆ բանակում, Ֆոգերտին՝ հետևակում, Քլիֆորդը առափնյա պահակազորում։ Վեց ամսվա ընթացքում, քանի դեռ նրանք ծառայության մեջ էին, խումբը ելույթներ չէր ունենում։ Ջոնը հետագայում խոստովանել է, որ այնպես էր հուսալքված, որ կիթառը ձեռքը չէր առնում և մտածում էր միայն զորացրման մասին ։
Invincible (այլ կիրառումներ)
Invincible, կարող է վերաբերել՝
Քրիդենս քլիրուոթր ռիվայվլ
The Golliwogs
1967 թվականին խմբի անդամները դժվար որոշում են կայացնում։ Նրանք որոշում են շարունակել երաժշտական գործունեությունը։ Սթյուն վաճառում է իր ավտոմեքենան, որը նվիրել էր հայրը դիպլոմ ստանալու օրը։ Դուգի հետ մեկտեղ նրանք քոթեջ են վարձում, որտեղ խումբը կարողանում է հանգստանալ և փորձեր կատարել։ Թոմը թողնում է իր աշխատանքը էլեկտրաենթակայանում։ Չորսով կիրառում են խնայողության խստագույն ռեժիմ՝ վճարում են միայն այն պարտքերը, որոնց պարտատերերը զենքով էին գալիս։ 1967 թվականի աշնանը քառյակի վիճակը աղետալի է դառնում ։
Creedence Clearwater Revival
Fantasy լեյբլի տերեր Վայս եղբայրները ձայնագրման բիզնեսում քսան տարուց ավելի էին և 1967 թվականին որոշում են նվազագուն կորուստներով լքել այն։ Լսելով դրա մասին Fantasy-ում 1955 թվականից աշխատող Սոլ Զենցը ներդրողների խումբ հավաքելով գնում է լեյբլը։ Ֆոգերթին լինելով տրանսպորտային բաժնի ծառայող, ոչ միայն լավ գիտեր Զենցին, այլևնրանք մտերիմ ընկերներ էին։ Զենցը հայտնում է Golliwogs-ի երաժիշտներին, որ խումբը ընդհանուր առմամբ իրեն դուր է գալիս, բայց նրանք շատ բաներում պետք է փոխվեն։
Առաջին հերթին քառյակը որոշում է փոխել անունը։ Դիտարկելով շատ տարբերակներ («Muddy Rabbit», «Gossamer Wump», «Creedence Nuball and the Ruby»), երաժիշտները կանգնում են բառակապակցության վրա, որտեղ բաղկացուցիչներից և ոչ մեկը մյուսների հետ կապ չուներ, բայց խորհրդանշական բանաձևի մի մասն էր։ «Creedence» բառը (Թոմ Ֆոգերթիի ընկերուհու՝ Քրիդենս Նյուբոլի անունից) երաժիշտների մտահղացմամբ իր մեջ դրական լիցքեր էր պարունակում, և առաջացնում էր հուսալիության և ամբողջականության պատրանք։ «Clearwater» բառը նախապես վերցված էր Olympia Beer գարեջրի գովազդից, բայց միաժամանակ անդրադարձ էր բնության պաշտպանության շարժմանը, որն այդ ժամանակ մեծ թափ էր հավաքում։ «Revival» բառը ձևակերպում էր խմբի հիմնական նպատակը, որը չորսամյա գոյությունից հետո վերածննդի կարիք էր զգում ։ «Անվան ամենակարևոր մասը Revival բառն է», — ասում էր Ջոն Ֆոգերտին ։ Առաջին անգամ Creedence Clearwater Revival անունով քառյակը ելույթ է ունեցել 1967 թվականի սուրբ ծննդյան համերգին։ Բայց Ջոնը դրանից հետո ևս շարունակում է օգտագործել կեղծանուններ՝ նրա վերաթողարկած «Porterville» երգի հեղինակի անունը նշված էր T. Spicebush Swallowtail-ը ։
Խումբը Fantasy-ի հետ յոթամյա պայմանագիր է կնքում, որը այդ ժամանակների համար ստանդարտ ժամանակահատված էր, բայց երաժիշտների համար ստրկական պայմաններ էր պարունակում, իրավաբանորեն երաժիշտները դառնում էին ձայնագրման ստուդիայի աշխատողներ, որն էլ իրավունք էր ստանում ցանկացած վայրկյանի նրանց աշխատանքից ազատել։ Դրա հետ մեկտեղ անհասկանալի էր, թե խումբը որքան նյութ է պարտավորվում տալ գործատուին, և այդ թիվը համաձայն հատուկ բանաձևի անընդհատ աճում էր, կախված խմբի ընթացիկ ներդրումներից ։
«Suzie Q»
Նոր անվան տակ խումբը վերաթողարկում է «Porterville» սինգլը և գնում է ստուդիա նոր ալբոմ ձայնագրելու։ Նախապատրաստական տրեկների շարքում էր նաև նրանց համերգային երգացանկից կոմպոզիտոր Դեյլ Հոքինսի (Dale Hawkins), 1957 թվականին գրած «Suzie Q» երգի ընդարձակված տարբերակը, որը հետագայում մտավ «Ապոկալիպսիսն այսօր» սաունդքրեքի մեջ ։ Երգը՝ ալբոմի վաճառքի դուրս գալուց առաջ, հնչում է տեղական ռադիոյով։ Նոր խմբին առաջինը արձագանքում է KMPX ռադիոկայանը, որը եթեր էր թողնում խմբի անդամների բերած ձայնագրությունները։ Օգնում է նաև այն փաստը, որ Քրիդենսը զորավիգ է լինում ռադիոհաղորդավարների գործադուլին և ելույթ ունենում բարեգործական համերգին ։
Աստիճանաբար Քրիդենսին սկսում են ավելի հաճախ հրավիրել համերգների։ Խումբը Նորթ Բիչի Դենո Կարլո (Deno-Carlo) ակումբում ռեզիդենտի կարգավիճակ է ստանում։ Հետզհետե նրա համերգներին հավաքվում էր այն հանդիսատեսը, որը հուսախաբ էր եղել տեղական փսիխոդելիկ ուղությունից և այստեղ թարմ այլընտրանքային միտում էր տեսնում։ Սթյու Քուքը պատմում է, որ Սան Ֆրանցիսկոյում նրանք հիմնականում ձրի էին համերգ տալիս, իսկ գումար վաստակելու համար քաղաքից դուրս էին գնում։ Մի անգամ Դենո Կարլոյում Սոլ Դենցը նրանց լսելով առաջարկեց ալբոմ ձայնագրել ։
Զենցի թախանձալից խնդրանքով (խումբը դժկամությամբ համաձայնվեց) Քրիդենսը հաջող համերգ է տալիս Լոս Անջելեսի լեփլեցուն The Cheetah ակումբում, ուր եկել էին տեղական փոփ բիզնեսի որոշ ազդեցիկ դեմքեր։ Բիլ Դրեյքը փոփ ռադիոյի ասպարեզում ամենաազդեցիկ մարդկանցից մեկը լսելով Suzie Q» երգը, հայտնում է Զենցին, որ երգը իրեն դուր է եկել, և առաջարկում է իր ենթականերին «պտտեցնել» այն Չիկագոյի եթերում ։
1968 թվականի օգոստոսին թողարկված «Suzie Q» սինգլը, արդեն նույն տարվա արդեն սեպտեմբերի վերջին հիթ շքերթում բարձրանում է 11-րդ տեղ։ Բայց խմբի անդամները դեռ հնարավորություն չունեին հյուրախաղերի մեկնել և անգամ տնից հեռանալ։ Դուգն ու Ջոնը դեռ պարտավոր էին ամսվա մեջ մեկ ուիքենդ անցկացնել պահեստազորի ճամբարում։ Այս արգելքը վերացավ միայն մեկ տարի անց, երբ երկուսն էլ զորացրվեցին։ Համարյա նույն ժամանակ՝ 1968 թվականի ամռանը Սյուն և Թոմը ազատվեցին հիմնական աշխատանքից։ Խումբը սկսեց ողջ կազմով բազմաժամյա փորձեր անել, իսկ երեկոները ելույթ ունենալ տեղական ակումբներում ։
Դեբյուտային ալբոմ
Creedence Clearwater Revival ալբոմը թողարկվել է 1968 թվականին և միանգամից սկսել է հեռարձակվել Սան Ֆրանցիսկոյի ռադիոկայաններով, որոնք տեղական անդերգրաունդ էին նվագում։ Ձայնասկավառակի կենտրոնական նյութերը 1950-ականների հիթերի փսիխոդելիկ քավըր տարբերակներն էին՝ Սքրիմին Ջեյ Հոքինսի «I Put A Spell On You»-ն և «Susie Q»-ն։ Նրանցից երկրորդը դարձավ Քրիդենսի Բիլբորդի ցուցակում առաջին 11-րդ հորիզոնական բարձրացած հիթը ։
Հաջողությունը ամրապնդելու հույսով խումբը ԱՄՆ-ով մեկնում է հյուրախաղերի և 1968 թվականի սեպտեմբերի 14-ին Նյու Յորքում տալիս է իր առաջին համարգը (առաջին բաժնում Vanilla Fudge-ն էր), և ստանում է տեղական մամուլի դրական արձագանքը։. Suzie Q սինգլի տիրաժը հասնում է կես միլիոնի (դա նշվել է «կիսաոսկի» բանկետով, որը կազմակերպել էր Զենցը), բայց երկրորդ սինգլը՝ «I Put a Spell on You»-ը վաճառվեց շատ ավելի վատ և բարձրացավ միայն 58-րդ հորիզոնական։ Դեբյուտային ալբոմը կամաց-կամաց բարձրանալով կանգնեց 52-րդ հորիզոնականում ։
Ծանոթագրություններ
}
Կատեգորիա:Ամերիկյան ռոք խմբեր Կատեգորիա:Քառյակներ
Ռագանա
Պատմություն
Ռագանա գյուղը իր անվանումը ստացել է գյուղի մոտ գտնվող փոստային կայարանից, որը կապում է Ռիգայի և Դերպտի փոստային կայանները։
Ներկայումս գյուղը ունի մարզային դումա և վարչական հաստատություններ, փոստային բաժանմունք, Կրիմուլդայի միջնակարգ դպրոց, մշակույթի տուն։
Թարգմանաբար ռագանա նշանակում է «կախարդ»։ Ռագանա գյուղում 2014 թվականի օգոստոսի վերջին տեղի ունեցավ վհուկների պաշտոնական հավաք ։ Սակայն, կաթոլիկ եկեղեցին իր բողոքն արտահայտեց։
1922-1928 թվականներին Լատվիայի Կարմիր խաչի անունից Կրիմուլդայում ստեղծվել է ոսկրային տուբերկուլոզի առաջին պետական հիվանդանոցը։ 1991-ից 1995 թվականները հիվանդանոցում բացվել է բազմաթիվ վերկանագնողական բաժանմունքներ, այդ թվում՝ երեխաների և դեռահասների համար։ 2002 թվականին հիվանդանոցը ստացել է «GmbH» գրքույկը և ճանաչվել լավագույն բժշկական հաստատություն։
Արտաքին հղումներ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր Կատեգորիա:2009 հիմնադրումներ Լատվիայում
Սվետլանա Նորբաևա
Սվետլանա Նորբաևա (Norboyeva Oydin Abdulhaqovna, ), թատրոնի և կինոյի խորհրդային ուզբեկ դերասանուհի։ Ուզբեկստանի ԽՍՀ ժողովրդական արտիստ (1979 թ.):
Կենսագրություն
Սվետլանա Նորբաևան ծնվել է 1944 թվականին Տաշքենդում։ 1964 թվականին ավարտել է Տաշքենդի Ա. Օստրովսկու անվան գեղարվեստա-թատերական ինստիտուտը։ Որպես դերասանուհի աշխատել է Ուզբեկստանի դրամատիկական թատրոնում, որտեղ խաղացել է ավելի քան երեսուն դեր։
Ֆիլմերում սկսել է նկարահանվել 1964 թվականից։ Նրա առաջին խաղը կինոյում եղել է Ու. Նազարովի «Սուրայ» ֆիլմում մարմնավորած Սուրայի դերը։ Մշտապես ներգրավված է եղել ուզբեկերեն ֆիլմերի կրկնօրինակման գործընթացում։ «26-րդին չկրակել» ֆիլմում Նադիայի դերի համար արժանացել է Ուզբեկստանի Լենինյան կոմսոմոլի մրցանակի։ Ուզբեկստանի ԽՍՀ ժողովրդական արտիստի կոչման է արժանացել 1979 թվականին ։
Արտաքին հղումներ
Կատեգորիա:Տաջիկ դերասաններ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Խորհրդային դերասանուհիներ